1
9

สำเนา
บันทึกรายงานการประชุม
สภาองค์การบริหารส่วนตำบลท่ายาง
สมัยสามัญ  สมัยที่ ๒  ครั้งที่ ๑  ประจำปี  พ.ศ. ๒๕๕๖ 
วันที่  ๑๔  เดือน พฤษภาคม  พ.ศ. ๒๕๕๖       
ณ ห้องประชุมสภาองค์การบริหารส่วนตำบลท่ายาง
………………………………
ผู้มาประชุม
	ลำดับที่
	ชื่อ  -  สกุล
	ตำแหน่ง
	ลายมือชื่อ
	หมายเหตุ

	๑.
	นายประเสริฐ  ศรีเทพ
	ประธานสภาฯ
	ประเสริฐ  ศรีเทพ
	

	๒.
	นายสากล  ชมบุตร
	รองประธานสภาฯ
	สากล  ชมบุตร
	

	๓.
	นายธีระศักดิ์  บุญมา
	ส.อบต. ม.๑
	ธีระศักดิ์  บุญมา
	

	๔.
	นายวรพงษ์  บุญหวาน
	ส.อบต. ม.๑
	วรพงษ์  บุญหวาน
	

	๕.
	นายสมเกียรติ  ตันอุ๋ย
	ส.อบต. ม.๒
	สมเกียรติ  ตันอุ๋ย
	

	๖.
	นายพีระชัย  ธนาวุฒิ
	ส.อบต. ม.๒
	พีระชัย  ธนาวุฒิ
	

	๗.
	นายจักรพงศ์  พูลสวัสดิ์
	ส.อบต. ม.๓
	จักรพงศ์  พูลสวัสดิ์
	

	๘.
	นายสุนทร  สุวรรณฤทธิ์
	ส.อบต. ม.๔
	สุนทร  สุวรรณฤทธิ์
	

	๙.
	นายประดิษฐ์  ช่วยประคอง
	ส.อบต. ม.๔
	ประดิษฐ์  ช่วยประคอง
	

	๑๐.
	นายอดิศร  ศรีสุขใส
	ส.อบต. ม.๕
	อดิศร  ศรีสุขใส
	

	๑๑.
	นายวีระ  ชิณวงศ์
	ส.อบต. ม.๖
	วีระ  ชิณวงศ์
	

	๑๒.
	นายไทเทพ  ไกรนรา
	ส.อบต. ม.๖
	ไทเทพ  ไกรนรา
	

	๑๓.
	นายเฉลิมพร  พุดซ้อน
	ส.อบต. ม.๗
	เฉลิมพร  พุดซ้อน
	

	๑๔.
	นายวิสิทธิ์  บำรุงศรี
	ส.อบต. ม.๗
	วิสิทธิ์  บำรุงศรี
	

	๑๕.
	นายธวัช  อินทกูล
	ส.อบต. ม.๘
	ธวัช  อินทกูล
	

	๑๖.
	นายเกรียงไกร  เสือคำ
	ส.อบต. ม.๘
	เกรียงไกร  เสือคำ
	

	๑๗.
	นายบรรจง  สุวัฒโน
	ส.อบต. ม.๙
	บรรจง  สุวัฒโน
	

	๑๘.
	นายบุญเลิศ  มุ่ย
	ส.อบต. ม.๙
	บุญเลิศ  มุ่ย
	

	๑๙.
	นายสมเกียรติ  หลุ่ยจิ๋ว
	ส.อบต. ม.๑๐
	สมเกียรติ  หลุ่ยจิ๋ว
	

	๒๐.
	นางรุจิรา  จิตจำ
	ส.อบต. ม.๑๐
	รุจิรา  จิตจำ
	

	๒๑.
	นายนุสรณ์  ศรีสุขใส
	ส.อบต. ม.๑๑
	นุสรณ์  ศรีสุขใส
	

	๒๒.
	นายสิริวัฒน์  อำลอย
	ส.อบต. ม.๑๑
	สิริวัฒน์  อำลอย
	

	๒๓.
	นายสุพจน์  ชูขันธ์
	ส.อบต. ม.๑๒
	สุพจน์  ชูขันธ์
	

	๒๔.
	นายเจริญพร  จันสีนาค
	ส.อบต. ม.๑๒
	เจริญพร  จันสีนาค
	

	๒๕.
	นางสุขิตา  ศรีสุวรรณ
	เลขานุการสภาฯ
	สุขิตา  ศรีสุวรรณ
	


ผู้เข้าร่วมประชุม
	ลำดับที่
	ชื่อ  -  สกุล
	ตำแหน่ง
	ลายมือชื่อ
	หมายเหตุ

	๑.
	นายสุมธ  หลุ่ยจิ๋ว
	นายก อบต. ท่ายาง
	สุมธ  หลุ่ยจิ๋ว
	

	๒.
	นายไมตรี  สุขสม
	รองนายก อบต.ท่ายาง
	ไมตรี  สุขสม
	

	๓.
	นายพงศ์ภัค  พูลสวัสดิ์
	รองนายก อบต.ท่ายาง
	พงศ์ภัค  พูลสวัสดิ์
	

	๔.
	นายวินัย  ชมบุตร
	เลขานุการนายก
	วินัย  ชมบุตร
	

	๕.
	นางสาวกรรณิกา  พินสุวรรณ
	จนท.วิเคราะห์ฯ
	กรรณิกา  พินสุวรรณ
	


เริ่มประชุมเวลา  ๑๐.๓๐  น.
นางสุขิตา  ศรีสุวรรณ
เมื่อที่ประชุมพร้อม  เลขานุการสภาเชิญสมาชิกรายงานตัวตามลำดับหมู่บ้าน  หลังจากนั้นเลขานุการสภาอ่านประกาศสภาองค์การบริหารส่วนตำบลท่ายาง  เรื่อง เรียกประชุมสภาองค์การบริหารส่วนตำบลท่ายาง  สมัยสามัญ  สมัยที่ ๒  ประจำปี พ.ศ. ๒๕๕๖  ตามที่มติที่ประชุมสภา อบต. ท่ายางได้กำหนดประชุมสภาสมัยสามัญ  สมัยที่ ๒  ประจำปี  พ.ศ. ๒๕๕๖  ตั้งแต่วันที่ ๑  ถึง  ๑๕  พฤษภาคม  พ.ศ. ๒๕๕๖  นั้น  อาศัยอำนาจตามความในมาตรา  ๕๔  แห่งพระราชบัญญัติสภาตำบลและองค์การบริหารส่วนตำบล  พ.ศ. ๒๕๓๗  ประกอบกับข้อ  ๒๒  ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น  พ.ศ. ๒๕๔๗  จึงเรียกประชุมสภาองค์การบริหารส่วนตำบลท่ายาง  สมัยสามัญ  สมัยที่ ๒  ประจำปี  พ.ศ. ๒๕๕๖  ตั้งแต่วันที่ ๑  ถึง  ๑๕  พฤษภาคม  พ.ศ. ๒๕๕๖  เป็นต้นไป  จึงประกาศให้ทราบโดยทั่วกัน  ประกาศ ณ     วันที่ ๓๐  เมษายน  พ.ศ. ๒๕๕๖  นายประเสริฐ  ศรีเทพ  ประธานสภาองค์การบริหารส่วนตำบลท่ายาง  ต่อไปเชิญประธานสภาองค์การบริหารส่วนตำบลท่ายางกล่าวเปิดการประชุมและประชุมตามระเบียบวาระต่อไป





นายประเสริฐ  ศรีเทพ
ท่านผู้บริหาร  ท่านสมาชิกสภาองค์การบริหารส่วนตำบลท่ายาง  วันนี้เป็นการประชุมสภาสมัยสามัญ  สมัยที่ ๒  ประจำปี  พ.ศ. ๒๕๕๖  ซึ่งตามเอกสารที่ได้แจกให้สมาชิก อบต. ทุกท่าน  หมายกำหนดการเปลี่ยนแปลงได้  เมื่อก่อนประชุมเวลา  ๑๓.๐๐  น.  แต่วันนี้ผมขอเปลี่ยนเวลาการประชุมเป็นเวลา  ๑๐.๓๐  น.  ต่อไปผมขอเปิดการประชุมสภาสมัยสามัญ  สมัยที่ ๒  ประจำปี  พ.ศ. ๒๕๕๖  ซึ่งวันนี้ตรงกับวันอังคาร  ที่ ๑๔  เดือน พฤษภาคม  พ.ศ. ๒๕๕๖  การประชุมสภาวันนี้มี  ๔  ระเบียบวาระด้วยกัน  ซึ่งได้แจกให้ท่านสมาชิกทุกท่านแล้ว




    ระเบียบวาระที่ ๑  เรื่องที่ประธานแจ้งให้ที่ประชุมทราบ


    ระเบียบวาระที่ ๒  เรื่องรับรองรายงานการประชุมครั้งที่ผ่านมา
- การประชุมสภาสมัยวิสามัญ  สมัยที่ ๑ / ๒๕๕๖  เมื่อวันที่ ๑๕  เดือน มีนาคม  พ.ศ. ๒๕๕๖
                        
ระเบียบวาระที่ ๓  เรื่องเพื่อพิจารณา

๓.๑ พิจารณาเห็นชอบร่างแผนพัฒนาสามปี(พ.ศ. ๒๕๕๖ – พ.ศ. ๒๕๕๘) ฉบับเพิ่มเติม  ฉบับที่ ๑
๓.๒ พิจารณาเห็นชอบร่างแผนยุทธศาสตร์การพัฒนา(พ.ศ. ๒๕๕๗ – พ.ศ. ๒๕๖๑)
๓.๓ พิจารณาเห็นชอบร่างแผนพัฒนาสามปี(พ.ศ. ๒๕๕๗ – พ.ศ. ๒๕๕๙) 

ระเบียบวาระที่ ๔ เรื่องอื่นๆ (ถ้ามี)
ระเบียบวาระที่ ๑
เรื่องที่ประธานแจ้งให้ที่ประชุมทราบ

- ไม่มี -
ระเบียบวาระที่ ๒
เรื่องรับรองรายงานการประชุมครั้งที่ผ่านมา  ซึ่งเป็นการประชุมสภาสมัยวิสามัญ  สมัยที่ ๑  ประจำปี พ.ศ. ๒๕๕๖  เมื่อวันที่  ๑๕  เดือน มีนาคม  พ.ศ. ๒๕๕๖  ซึ่งสำเนารายงานการประชุมได้แจกให้ท่านสมาชิกสภา อบต. แล้ว  ไม่ทราบสมาชิก อบต. ท่านใดอ่านแล้วมีการแก้ไขหรือเพิ่มเติมหรือไม่  ถ้าไม่มีถือว่าที่ประชุมรับรองทุกคน
มติที่ประชุม
รับรองถูกต้อง




ระเบียบวาระที่ ๓
เรื่องเพื่อพิจารณา








๓.๑  พิจารณาเห็นชอบร่างแผนพัฒนาสามปี(พ.ศ. ๒๕๕๖ – พ.ศ. ๒๕๕๘) ฉบับเพิ่มเติม  ฉบับที่ ๑  ขอเชิญท่านนายกชี้แจง
นายสุเมธ  หลุ่ยจิ๋ว
ชี้แจง  การพิจารณาเห็นชอบร่างแผนพัฒนาสามปี(พ.ศ. ๒๕๕๖ – พ.ศ. ๒๕๕๘) ฉบับเพิ่มเติม  ฉบับที่ ๑


ตามที่สภา อบต. ท่ายางได้พิจารณาให้ความเห็นชอบแผนพัฒนาสามปี(พ.ศ. ๒๕๕๖ – พ.ศ. ๒๕๕๘) ไปแล้วนั้น  แต่เนื่องจากประชาชนได้รับความเดือดร้อนเรื่องน้ำอุปโภคบริโภค ขาดแคลนน้ำใช้ในชีวิตประจำวันเพราะระบบประปาที่อยู่ใช้การไม่ได้  สาเหตุจากเครื่องสูบน้ำประปาบาดาลใช้การไม่ได้  จะซื้อใหม่ก็ไม่ได้เพราะไม่อยู่ในแผนพัฒนาสามปี  องค์การบริหารส่วนตำบลท่ายางจึงขออนุมัติปรับแผนพัฒนาสามปี(พ.ศ. ๒๕๕๖ – พ.ศ. ๒๕๕๘) ฉบับเพิ่มเติม  ฉบับที่ ๑  โครงการจัดซื้อเครื่องสูบน้ำแบบซับเมิ้สซิเบิล(เครื่องสูบน้ำบาดาล) เพื่อสำรองใช้กรณีฉุกเฉินที่เครื่องสูบน้ำบาดาลชำรุด  เป้าหมายจัดซื้อปี พ.ศ. ๒๕๕๖  ขนาด  ๑  แรง  จำนวน  ๕  ตัว  ขนาด  ๒  แรง  จำนวน  ๕  ตัว  และขนาด  ๓  แรง  จำนวน  ๕  ตัว  ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ. ๒๕๔๘  การเพิ่มเติมแผนพัฒนามีกระบวนการขั้นตอน  ดังนี้


๑. คณะกรรมการจัดทำแผนพัฒนาท้องถิ่นจัดทำแผนพัฒนาสามปีเพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่น


๒. คณะกรรมการพัฒนาท้องถิ่นพิจารณาร่างแผนพัฒนาสามปีที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น


๓. ผู้บริหารท้องถิ่นพิจารณาอนุมัติร่างแผนพัฒนาสามปีที่เพิ่มเติมหรือเปลี่ยนแปลง  สำหรับองค์การบริหารส่วนตำบลให้ผู้บริหารเสนอร่างแผนพัฒนาสามปีที่เพิ่มเติมหรือเปลี่ยนแปลงต่อสภา อบต. เพื่อให้ความเห็นชอบแล้วผู้บริหารท้องถิ่นจึงพิจารณาอนุมัติและประกาศใช้ต่อไป
นายประเสริฐ  ศรีเทพ
ชี้แจง  ท่านนายกได้ชี้แจงเหตุผลในการขอความเห็นชอบในการพิจารณาร่างแผนพัฒนาสามปี(พ.ศ. ๒๕๕๖ – พ.ศ. ๒๕๕๘) ฉบับเพิ่มเติม  ฉบับที่ ๑ ไปเรียบร้อยแล้ว  ไม่ทราบมีท่านสมาชิกสภา อบต. ท่านใดจะอภิปรายเพิ่มเติมหรือไม่
นายสากล  ชมบุตร
อภิปราย  เรียนท่านประธานสภาและเพื่อนสมาชิก อบต.  ผมขอเสนอแนะก่อนที่จะให้สมาชิกสภา อบต. อภิปราย  ผมอยากเสนอให้เจ้าหน้าที่ฯ ได้ชี้แจงให้สมาชิกสภา อบต.ได้เข้าใจก่อน  เพราะดูแล้วมีสมาชิก อบต. หลายท่านยังสงสัยไม่เข้าใจ
นายประเสริฐ  ศรีเทพ
ไม่ทราบมีสมาชิกสภา อบต. ท่านอื่นมีอะไรจะเสนอแนะอีกบ้าง  ผมอยากให้มีการแสดงความคิดเห็นเพื่อจะได้ถามเจ้าหน้าที่ฯ ที่รับผิดชอบ  ถ้าไม่มีสมาชิกท่านอื่นเสนอแนะ  ขอเชิญเจ้าหน้าที่วิเคราะห์นโยบายและแผนได้ชี้แจง
นางสาวกรรณิกา  พินสุวรรณ
ชี้แจง  การจัดทำแผนพัฒนาสามปีฉบับเพิ่มเติมเหมือนการจัดทำแผนพัฒนาสามปีทุกอย่าง  แต่ที่ต้องมีการปรับแผนเนื่องจากในแผนพัฒนาสามปีไม่มีโครงการที่ อบต. จะดำเนินการ  ก็ต้องมีการจัดทำแผนพัฒนาเพิ่มเติม  การจัดทำใช้ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ. ๒๕๔๘  พร้อมเหตุผลเสนอคณะกรรมการพัฒนาท้องถิ่น  ซึ่งเมื่อวันที่  ๙  พฤษภาคม  ๒๕๕๖  ได้มีการประชุมคณะกรรมการพัฒนาท้องถิ่นพร้อมแสดงเหตุผลความจำเป็นที่ต้องเพิ่มเติมแผนพัฒนาสามปีไปแล้ว  สำหรับการประชุมสภาวันนี้เพื่อให้สภา อบต.  ท่ายางให้ความเห็นชอบร่างแผนพัฒนาสามปี(ฉบับเพิ่มเติม) ซึ่งมีทั้งหมด  ๓  โครงการ
นายประเสริฐ  ศรีเทพ
ต่อไปผมขอเชิญปลัด อบต. ในฐานะเจ้าหน้าที่งบประมาณได้ชี้แจง
นางสุขิตา  ศรีสุวรรณ
ชี้แจง  เรียนท่านประธานสภาและสมาชิกสภาทุกท่าน  การพิจารณาร่างแผนพัฒนาสามปี(พ.ศ. ๒๕๕๖ – พ.ศ. ๒๕๕๘) เพิ่มเติม  ฉบับที่ ๑  วันนี้สืบเนื่องจากประชาชนได้รับความเดือดร้อนเรื่องไม่มีน้ำสำหรับอุปโภคและบริโภค  เพราะระบบประปาหมู่บ้านไม่สามารถใช้บริการได้เหตุเพราะเครื่องสูบน้ำบาดาลแบบซับเมิ้สซิเบิลชำรุด  ไม่สามารถใช้การได้  อบต. จะซื้อก็จัดซื้อไม่ได้เพราะไม่อยู่ในแผนพัฒนาสามปี  เพราะการดำเนินการจัดซื้อจัดจ้างทุกอย่างทุกรายการต้องปรากฏอยู่ในแผนพัฒนาสามปีหรือเพิ่มเติม  ซึ่งในการจัดทำร่างแผนพัฒนาสามปีเพิ่มเติมในครั้งนี้มีโครงการทั้งหมด  ๓  โครงการ  ๑. โครงการจัดซื้อเครื่องสูบน้ำแบบซับเมิ้สซิเบิล(เครื่องสูบน้ำบาดาล)  ขนาด  ๑  แรง  จำนวน  ๕  ตัว  ขนาด  ๒  แรง  จำนวน  ๕  ตัว  และขนาด  ๓  แรง  จำนวน  ๕  ตัว  เพื่อสำรองใช้กรณีฉุกเฉินที่เครื่องสูบน้ำบาดาลชำรุด  ๒. โครงการซ่อมแซมระบบประปาหมู่บ้านในเขต อบต. ท่ายาง  ๓. โครงการ อบต. ท่ายางพบประชาชน  สำหรับโครงการที่ ๓  โครงการ อบต. ท่ายางพบประชาชนจะจัดทำโครงการช่วงใกล้สิ้นปีงบประมาณ  เพราะการดำเนินการทุกอย่างของ อบต. ควรที่จะประชาสัมพันธ์ผลงานที่ได้กระทำมาในแต่ละปีให้ประชาชนได้รับรู้ว่าในแต่ละปี อบต. ได้ทำอะไรไปบ้าง  ในแต่ละหมู่บ้าน  ซึ่งทั้งสามโครงการคณะพัฒนาท้องถิ่นได้พิจารณาเห็นชอบไปแล้ว  และสำหรับการประชุมวันนี้ก็เพื่อให้สภา อบต. ท่ายางได้พิจารณาให้ความเห็นชอบร่างแผนพัฒนาสามปี(พ.ศ. ๒๕๕๖ – พ.ศ. ๒๕๕๘) ฉบับเพิ่มเติม  (ฉบับที่ ๑)  เพื่อนายก อบต. ได้ประกาศใช้ต่อไป
นายสุเมธ  หลุ่ยจิ๋ว
การจัดทำร่างแผนพัฒนาสามปีเพิ่มเติม  เนื่องจากในแผนพัฒนาสามปี(๒๕๕๖ – ๒๕๕๘)   ไม่มีรายการจัดซื้อซับเมิ้สซิเบิล(เครื่องสูบน้ำบาดาล)  เมื่อของเก่าชำรุดใช้การไม่ได้  อบต. ไม่สามารถจัดซื้อใหม่เพื่อแก้ปัญหาความเดือดร้อนให้กับประชาชนได้  อบต. ท่ายางจึงขอความเห็นชอบปรับแผนพัฒนา  ๓  ปี  หวังว่าสมาชิกสภา อบต. ทุกท่านคงพิจารณาให้ความเห็นชอบ
นายสากล  ชมบุตร
อภิปราย  ตามที่ผู้บริหารได้ชี้แจงเรื่องการจัดทำร่างแผนพัฒนาสามปีเพิ่มเติม(ฉบับที่ ๑) เพื่อแก้ปัญหาความเดือดร้อนของประชาชน  ผมเห็นด้วย  เพราะการจัดซื้อเครื่องสูบน้ำแบบซับเมิ้สซิเบิลเป็นสิ่งที่ดี  สามารถแก้ปัญหาได้อย่างรวดเร็ว  สำหรับหมู่ที่ ๕  ระบบประปาชำรุดบ่อย  ผมเห็นด้วยสำหรับการจัดซื้อเครื่องสูบน้ำเพื่อแก้ปัญหาให้กับประชาชน
นายประเสริฐ  ศรีเทพ
ต่อไปผมจะขอมติ  สมาชิกท่านใดเห็นชอบร่างแผนพัฒนาสามปี(พ.ศ. ๒๕๕๖ – พ.ศ. ๒๕๕๘) เพิ่มเติม (ฉบับที่ ๑)  โปรดยกมือครับ
มติที่ประชุม
เห็นชอบ จำนวน  ๒๓  เสียง  งดออกเสียง  ๑  เสียง(ประธาน)  เห็นเป็นอย่างอื่น  ไม่มี
นายประเสริฐ  ศรีเทพ
ต่อไป  ข้อ ๓.๒  การพิจารณาเห็นชอบร่างแผนยุทธศาสตร์การพัฒนา(พ.ศ. ๒๕๕๗ – พ.ศ. ๒๕๖๑)  ขอเชิญท่านนายกชี้แจง
นายสุเมธ  หลุ่ยจิ๋ว
ชี้แจง   การพิจารณาเห็นชอบร่างแผนยุทธศาสตร์การพัฒนา(พ.ศ. ๒๕๕๗ – พ.ศ. ๒๕๖๑)  ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ. ๒๕๔๘  มีขั้นตอนดังนี้   ๑. คณะพัฒนาท้องถิ่นร่วมกับประชาคมท้องถิ่นกำหนดประเด็นหลักการพัฒนาให้สอดคล้องกับวิสัยทัศน์  พันธกิจและจุดมุ่งหมายเพื่อการพัฒนา  โดยให้สอดคล้องกับปัญหา  ความต้องการของประชาชนและชุมชน  โดยให้ทำข้อมูลพื้นฐานในการพัฒนาจากหน่วยงานต่างๆ และข้อมูลในแผนชุมชนมาพิจารณาประกอบการจัดทำแผนฯ  ๒. คณะกรรมการสนับสนุนการจัดทำแผนพัฒนาท้องถิ่นรวบรวมประเด็นหลักการพัฒนา  ปัญหา  ความต้องการ  และข้อมูล  นำมาจัดทำร่างแผนและเสนอคณะกรรมการพัฒนาท้องถิ่น                   ๓. คณะกรรมการพัฒนาท้องถิ่นพิจารณาร่างแผนเพื่อเสนอผู้บริหารท้องถิ่น              ๔. ผู้บริหารท้องถิ่นพิจารณาอนุมัติแผนและประกาศใช้แผน  สำหรับองค์การบริหารส่วนตำบลให้ผู้บริหารท้องถิ่นเสนอร่างแผนยุทธศาสตร์การพัฒนาต่อสภา อบต. เพื่อให้ความเห็นชอบก่อนแล้วผู้บริหารจึงพิจารณาอนุมัติและประกาศใช้ต่อไป  สำหรับรายละเอียดต่างๆ ผมจะให้เจ้าหน้าที่วิเคราะห์นโยบายและแผนเป็นผู้ชี้แจง
นางสาวกรรณิกา  พินสุวรรณ
ชี้แจง  ร่างแผนยุทธศาสตร์การพัฒนาวางกรอบไว้กว้างๆ  ๕  ปี  รายละเอียดจะไม่เจาะลึก  เพราะรายละเอียดต่างๆ จะอยู่ในร่างแผนพัฒนาสามปี  ในร่างแผนยุทธศาสตร์  ๕  ปี  ได้วางแผนไว้อีก  ๕  ปีข้างหน้า  อบต. จะพัฒนาด้านใดให้แก่ประชาชาชนอยู่ดีกินดี  ประชาชนต้องการอะไร  ซึ่งในร่างแผนยุทธศาสตร์รายละเอียดที่เน้นอยู่ตั้งแต่  หน้า  ๔๖  เป็นต้นไป  จุดมุ่งหมายเพื่อการพัฒนา  ในร่างแผนยุทธศาสตร์  พ.ศ. ๒๕๕๗ – พ.ศ. ๒๕๖๑  อบต. จะทำอะไรกี่เปอร์เซ็นหรือทำกี่จุด  ส่วนใหญ่  ปี  ๒๕๖๑  จะให้บรรลุเป้าหมาย  ๑๐๐  %  ซึ่งร่างแผนยุทธศาสตร์ได้แจกให้ท่านสมาชิก อบต. ทุกท่านได้ดูมาก่อนแล้ว
นายประเสริฐ  ศรีเทพ
ครับ  เจ้าหน้าที่วิเคราะห์ได้ชี้แจงในร่างแผนยุทธศาสตร์การพัฒนา (พ.ศ. ๒๕๕๗ –   พ.ศ. ๒๕๖๑) ไปแล้ว  ท่านสมาชิกท่านจะเสนอแนะเพิ่มเติมหรือไม่ขอเชิญ
นายสุนทร  สุวรรณฤทธิ์
อภิปราย  ผมเห็นด้วยในร่างแผนยุทธศาสตร์การพัฒนา (พ.ศ. ๒๕๕๗ – พ.ศ. ๒๕๖๑)  ทำให้เราได้วางแผนในการพัฒนาท้องถิ่นในวันข้างหน้า  ทำให้แก้ปัญหาได้รวดเร็ว  ร่างแผนยุทธศาสตร์ทำให้เรามองไปข้างหน้าในอีก  ๕  ปี  เราจะทำอะไรจะได้เตรียมพร้อม  ผมขอสนับสนุน  ถือว่าเป็นแผนฯ ที่สมบูรณ์แบบ
นายนุสรณ์  ศรีสุขใส
อภิปราย  ผมเห็นด้วยกับร่างแผนยุทธศาสตร์การพัฒนา  อ่านดูแล้วที่ตั้งเป้าหมายไว้ผมเห็นด้วย  ถ้าเป้าหมายที่ตั้งไว้แล้วเราทำตามแผนฯ  ผมว่าใช้ได้ครับน่าสนับสนุน  แต่ต้องทำตามแผนฯ นะครับ  อีกเรื่องโครงการขุดสระน้ำหมู่ที่ ๑๑  ไม่มี  ขอเพิ่มในข้อมูลพื้นฐานหน้า ๖  ของ  หมู่ที่ ๑๑
นายประเสริฐ  ศรีเทพ
ไม่ทราบมีสมาชิกสภา อบต. ท่านอื่นจะอภิปรายเพิ่มเติมอีกหรือไม่  ถ้าไม่มีผมจะขอมติ  สมาชิกท่านใดเห็นชอบร่างแผนยุทธศาสตร์การพัฒนา(พ.ศ. ๒๕๕๗ – ๒๕๖๑)  โปรดยกมือครับ
มติที่ประชุม
เห็นชอบ  ๒๓  เสียง  งดออกเสียง  ๑  เสียง(ประธาน)  เห็นเป็นอย่างอื่น  ไม่มี
นายประเสริฐ  ศรีเทพ
ต่อไปเป็นการพิจารณา ข้อ ๓.๓  การพิจารณาเห็นชอบร่างแผนพัฒนาสามปี(พ.ศ. ๒๕๕๗ – ๒๕๕๙)  ขอเชิญท่านนายกชี้แจง
นายสุเมธ  หลุ่ยจิ๋ว
ชี้แจง  การพิจารณาร่างแผนพัฒนาสามปี(พ.ศ. ๒๕๕๗ – พ.ศ. ๒๕๕๙) ระเบียบฯ ขั้นตอนการดำเนินการเหมือนการจัดทำร่างแผนยุทธศาสตร์การพัฒนาทุกอย่าง  ซึ่งผมได้ชี้แจงให้ท่านสมาชิกสภาฯ ได้เข้าใจแล้ว  สำหรับรายละเอียดในร่างแผนพัฒนาสามปี(พ.ศ. ๒๕๕๗ – พ.ศ. ๒๕๕๙)  ผมจะให้เจ้าหน้าที่ที่รับผิดชอบคือเจ้าหน้าที่วิเคราะห์นโยบายและแผนเป็นผู้ชี้แจงครับ
นางสาวกรรณิกา  พินสุวรรณ
ชี้แจง  สำหรับร่างแผนพัฒนาสามปี(พ.ศ. ๒๕๕๗ – พ.ศ. ๒๕๕๙) เมื่อสภา อบต. ได้พิจารณาให้ความเห็นชอบแล้ว  อบต. ก็จะดึงโครงการจากแผนพัฒนาสามปีไปจัดทำเป็นข้อบัญญัติงบประมาณรายจ่ายประจำปี  สำหรับในร่างแผนพัฒนาสามปี(พ.ศ. ๒๕๕๗ – พ.ศ. ๒๕๕๙)  ในรายละเอียดของแต่ละด้าน  เริ่มตั้งแต่หน้าแรกเป็นต้นไปจะเป็นข้อมูลพื้นฐาน  และตั้งแต่หน้า  ๓๔  เป็นต้นไปจะเป็นรายละเอียดโครงการของแต่ละหมู่บ้าน  ส่วนรายละเอียดของแต่ละโครงการแต่ละหมู่บ้าน  อบต. ได้แจกร่างแผนพัฒนาสามปี(พ.ศ. ๒๕๕๗ – ๒๕๕๙) ให้ท่านสมาชิกสภาได้ดูรายละเอียดก่อนหน้าแล้ว  ทุกท่าน
นายสุเมธ  หลุ่ยจิ๋ว
ชี้แจง  การจัดทำร่างแผนพัฒนา  ๓  ปี  ถึงแม้จะเป็นแผนฯ สามปี  แต่ต้องมีการจัดทำทุกปี  เป็นการกำหนดทิศทางในการพัฒนา  ผู้บริหารจะดึงโครงการจากแผนพัฒนาสามปีมาจัดทำร่างข้อบัญญัติฯ  แผนพัฒนาสามปีเป็นสิ่งที่สำคัญอย่างยิ่ง  เพราะแต่ละโครงการที่ อบต. จะดำเนินการ  ถ้าไม่มีในแผนฯ ไม่สามารถดำเนินการได้
นายประเสริฐ  ศรีเทพ
ครับ  ท่านนายก อบต. และเจ้าหน้าที่วิเคราะห์ฯ ก็ได้ชี้แจงรายละเอียดไปแล้ว  ไม่ทราบมีท่านสมาชิกท่านใดจะอภิปรายเพิ่มเติม  ขอเชิญครับ
นายสากล  ชมบุตร
อภิปราย  ขอเพิ่มเติมรายละเอียดในหน้าที่ ๖๗  โครงการแข่งขันกีฬา อบต. ท่ายางคัพ  การแข่งขันกีฬาของ อบต. ถือว่าประสบความสำเร็จ  ประชาชนได้เข้ามามีส่วนร่วมในการแข่งขัน  ผมอยากให้เพิ่มในเรื่องงบประมาณ  งบ  ๒๐๐,๐๐๐  บาท  ผมว่ามันน้อยเกินไป  ในปีที่ผ่านมาผมว่างบประมาณน้อย  อยากให้มีการเพิ่มงบประมาณ
นายประเสริฐ  ศรีเทพ
ไม่ทราบสมาชิกฯ ท่านอื่นจะอภิปรายบ้างไหมครับ  ขอเชิญ
นายสิริวัฒน์  อำลอย
อภิปราย  ในรายละเอียดหน้าที่ ๔๒  โครงการที่ ๒๔  การแก้ปัญหาประชาชนได้รับความสะดวก  น่าจะอยู่ในปี  ๒๕๕๗  แต่มาอยู่ในปี  ๒๕๕๘
นายประเสริฐ  ศรีเทพ
เชิญเจ้าหน้าที่ฯ ชี้แจง
นางสาวกรรณิกา  พินสุวรรณ
ชี้แจง  ตามที่สมาชิกสภา อบต. ได้เสนอแนะถือว่าเป็นเรื่องที่ดี  ถ้าเป็นโครงการเร่งด่วนให้สมาชิกฯ แก้ให้อยู่ในปี  ๒๕๕๗  ได้
นายบุญเลิศ  มุ่ย
อภิปราย  ในรายละเอียดร่างแผนฯ  หน้าที่ ๔๑  โครงการที่ ๑๙  ลำดับที่ ๑  เป็นถนนลาดยาง
นายประเสริฐ  ศรีเทพ
เชิญเจ้าหน้าที่ฯ ชี้แจง
นางสาวกรรณิกา  พินสุวรรณ
ชี้แจง  สำหรับโครงการลำดับที่ ๑  ของหมู่ที่ ๙  คือถนนลาดยาง  ลำดับที่ ๒  ก่อสร้างคูระบายน้ำรูปตัววี  ลำดับที่ ๓  โครงการก่อสร้างถนนคอนกรีต ลำดับที่ ๔  ขุดลอกคูระบายน้ำ  ลำดับที่ ๕  ฝายน้ำล้น                                                    
นางรุจิรา  จิตจำ
อภิปราย  ดิฉันเป็นสมาชิกสภาฯ น้องใหม่  มีเรื่องไม่เข้าใจอยากจะถาม  โครงการที่มาจากประชาคมหมู่บ้าน  แต่ทำไมไม่มีในร่างแผนพัฒนาสามปี  เช่นโครงการขยายเขตประปาหมู่บ้าน
นายประเสริฐ  ศรีเทพ
ขอเชิญเจ้าหน้าที่วิเคราะห์ฯ ได้ชี้แจง
นางสาวกรรณิกา  พินสุวรรณ
ชี้แจง  โครงการขยายประปา  อบต. ได้ตั้งรวมไว้ทั้งตำบล  เพราะเราไม่รู้ล่วงหน้าว่าจะขยายตรงไหน  ก็เลยใส่รวมไว้ทั้งตำบล  แต่จะระบุชัดเจนในร่างข้อบัญญัติฯ ว่าจะขยายประปาหมู่ไหน  ระยะทางเท่าไหร่  งบประมาณเท่าไหร่
นายประเสริฐ  ศรีเทพ
ครับ  ถ้าสมาชิกสภา อบต. ท่านใดไม่เข้าใจให้ถามถือว่าเป็นสิ่งที่ดี  ไม่ทราบมีสมาชิกท่านใดจะอภิปรายเพิ่มเติมหรือไม่  ถ้าไม่มีผมจะขอมติ  สมาชิกท่านใดเห็นชอบร่างแผนพัฒนาสามปี(พ.ศ. ๒๕๕๗ – ๒๕๕๙)  โปรดยกมือครับ
มติที่ประชุม
เห็นชอบ จำนวน  ๒๓  เสียง  งดออกเสียง  ๑  เสียง(ประธาน)  เห็นเป็นอย่างอื่น  ไม่มี
ระเบียบวาระที่ ๔
เรื่องอื่นๆ
นายประเสริฐ  ศรีเทพ
ครับ  สำหรับเรื่องอื่นๆ ก่อนที่จะอภิปราย  ผมอยากชี้แจง  เมื่อเพื่อนสมาชิกฯ ลุกขึ้นอภิปราย  อย่ารบกวนและสิ่งที่ไม่มีประโยชน์อย่าพูด  ที่ประชุมทราบนะครับ  เชิญครับ
นายสุนทร  สุวรรณฤทธิ์
อภิปราย  เรื่องระบบประปาหมู่บ้าน  อบต. ได้โอนให้หมู่บ้านรับผิดชอบในการบริหารจัดการ  ผมยังมีความหนักใจการจัดเก็บค่าน้ำ  ค่าไฟฟ้า  ผู้ที่ค้างค่าน้ำ  คณะกรรมการชุดเก่าที่สมาชิกผู้ใช้น้ำคัดเลือกมา  ไม่กำหนดไว้  ทำให้มีปัญหา  การให้คณะกรรมการเป็นผู้ดูแลเมื่อมีปัญหาเขาจะโทษสมาชิก อบต.  ผมขอคำปรึกษาในฐานะที่ อบต. เป็นผู้กำกับดูแล  และเมื่อเก็บเงินมาแล้ว  การนำไปฝากควรทำอย่างไร  บางครั้งเรื่องเล็กน้อยอาจจะบานปลายได้
นายธีระศักดิ์  บุญมา
อภิปราย  ๑. สอบถามผู้บริหารผ่านประธานสภาฯ เรื่องเสาไฟฟ้าบ้านนางจันทิมา  ทางเข้าหมู่บ้าน  เนื่องจากเขาได้รับความเดือดร้อน  บางครั้งไฟฟ้าดับ  ซึ่งมีปัญหาบ่อยมาก  และไม่ได้รับความเป็นธรรมเรื่องค่าไฟฟ้า  ๒. ขอบคุณผู้บริหารที่ให้ความสำคัญเรื่องถนนหนทางที่ใช้สัญจรไปมา  ถนนทางเข้าบ้านนายทวี  ศรีสุขใส   แม้จะมีระยะทางสั้นๆ  แต่มีประชากรอยู่กันหลายครัวเรือน  และขอขอบคุณที่ได้เสริมดินให้อีก  ๒  คันรถ  เนื่องจากทางขึ้นชัน  ถ้าไม่ถมดินรถจะขึ้นลำบาก
นายบรรจง  สุวัฒโน
อภิปราย  การเบิกจ่ายวัสดุของ อบต. เป็นเรื่องที่หนักใจมาก  เรื่องตู้ไฟจราจร  บางหมู่บ้านยืมไปใช้  เวลาส่งคืนไม่มีการตรวจสอบ  ตอนเอาตู้ไฟจากสำนักงานไฟสว่าง  แต่ตอนเอากลับคืนมาไฟไม่ติด  พอหมู่บ้านอื่นยืมไปใช้มีปัญหาเพราะใช้การไม่ได้  ผมว่าต่อไปทุกหมู่บ้านให้สมาชิก อบต. เป็นคนมาเบิกจาก อบต. และเป็นคนมาส่งด้วย  และให้ตรวจสอบว่าไฟทุกหลอดยังใช้ได้อยู่หรือไม่  ผมอยากให้สมาชิก อบต. ทุกหมู่บ้านรับผิดชอบ  ตอนนี้ไฟจราจรอยู่ที่หมู่ที่ ๙  ตอนส่งคืนจะอยู่ในสภาพปกติ
นายเฉลิมพร  พุดซ้อน
อภิปราย  มี  ๔  เรื่อง  ๑. ระบบประปาหมู่ที่ ๗  ก่อสร้างเมื่อปี  ๕๕  ตอนนี้ชำรุด  น้ำรั่ว  ฝากท่านประธานผ่านไปยังผู้บริหารช่วยแจ้งผู้รับจ้างเข้ามาซ่อมแซมด้วย  ๒. ขอเปลี่ยนวันเวลารับเบี้ยผู้สูงอายุ  เพราะผู้ใหญ่บ้านอยากให้เป็นวันที่ ๙  ของทุกเดือน  เวลา  ๑๓.๓๐ น.  เพราะจะให้ตรงกับวันที่ผู้ใหญ่บ้านนัดประชุมหมู่บ้าน  ๓. เรื่องเก่าอยากจะถามเรื่องหอกระจายข่าวไปถึงไหนแล้ว  ๔. เรื่องตู้ไฟจราจร  ผมเอาไปงานศพนายคลิ้ง  ถามนายกอยู่แถวเขาดินมันชำรุดแล้ว  ถามเจ้าภาพๆ บอกชำรุด  ขอบคุณครับ
นายบรรจง  สุวัฒโน
อภิปราย  เรื่องตู้ไฟจราจรที่ผมอภิปราย  ไม่ใช่เฉพาะหมู่ที่ ๗  ผมพูดคลุมทั้งตำบล  ช่วงนี้เข้าฤดูงานและตู้ไฟจราจรชำรุด  ไม่มีผู้รับผิดชอบ  ผมเรียนทั้งตำบล  เมื่อท่านเบิกไป  เวลาคืนขอให้เหมือนเดิม
นายประเสริฐ  ศรีเทพ
อภิปรายเสริม  เรื่องตู้ไฟจราจร  การรับผิดชอบอยู่ที่ผู้เบิก
นายบุญเลิศ  มุ่ย
อภิปราย  หน้าศูนย์พัฒนาเด็กเล็ก  อยากให้ อบต. เอาดินไปถม  เพราะมีน้ำท่วมขัง  ศูนย์พัฒนาเด็กเล็กถือเป็นหน้าตาของ อบต.
นายประดิษฐ์  ช่วยประคอง
อภิปราย  ๑. เรื่องยุงลาย  ตอนนี้เข้าฤดูฝน  แต่ละพื้นที่มียุงลายระบาด  เด็กเป็นไข้เลือดออก  ขอให้ฝ่ายบริหารลงตรวจสอบแต่ละหมู่บ้าน  เพื่อจะได้ฉีดวัคซีนป้องกันยุงลาย  ๒. มลพิษ  มีหลายจุดมีผลกระทบในหมู่บ้าน  ชุมชน  ธุรกิจส่วนตัว  มีผลกระทบชาวบ้านอยู่ไม่ปลอดภัย  อากาศเป็นพิษ  ขอหารือขอให้ผู้บริหารส่งพนักงานไปตรวจสอบทั้งตำบล  ๓. ประปาหมู่บ้าน  คณะกรรมการที่ได้เลือกไว้ได้หมดวาระไปตั้งนานแล้ว  ฝากปลัด อบต. ทำหนังสือจัดประชุมชาวบ้านเพื่อเลือกกรรมการชุดใหม่  มีปัญหาหลายเรื่อง  อีกอย่างในการทำงานของคณะกรรมการไม่มีการตรวจสอบเดี๋ยวนี้เก็บเงินเท่าไหร่  เหลือเท่าไหร่  ให้ดูถึงรายละเอียด  บางครัวเรือน  ๒  เดือน  ยังไม่จ่ายค่าน้ำ  ขอให้ออกระเบียบให้ชัดเจน  อยากให้ปลัดส่งพนักงานไปตรวจสอบ  บ้านไหนมีการขโมยน้ำ  ใช้น้ำอย่างถูกต้องหรือไม่  น่าจะลงไปดู  ขอฝากแค่นี้
นายสากล  ชมบุตร
อภิปราย  อยากให้นายก อบต. ชี้แจง  ตอนนี้ อบต. กำลังดำเนินการแต่ละโครงการ  แต่ละหมู่บ้าน  ทำไปถึงไหนแล้ว
นายสุนทร  สุวรรณฤทธิ์
อภิปราย  เสริมเรื่องประปาหมู่บ้าน  อยากให้สมาชิก อบต.  ๒ ท่าน รับผิดชอบ  ถ้ามีผู้ที่ใช้น้ำไม่ผ่านมิเตอร์ให้ฝ่ายจัดเก็บนำน้องๆ ไปตัดมิเตอร์
นายเฉลิมพร  พุดซ้อน
อภิปราย  ผู้ใหญ่บ้านหมู่ที่ ๗  ก่อสร้างประปาด้วย  เงินเอสเอ็มแอล(SML)  วันประชุมผู้ใช้น้ำฝากให้ อบต.ช่วยร่างข้อบังคับให้ด้วย  ผู้ใช้น้ำประมาณ  ๓๐  ครัวเรือน  ขอเชิญท่านนายกและปลัด อบต. ไปด้วย
นายประเสริฐ  ศรีเทพ
สำหรับระเบียบวาระที่ ๔  เรื่องอื่นๆ สมาชิก อบต. ก็ได้อภิปรายหลายเรื่อง


นายสุนทร  หมู่ที่ ๔  เรื่องประปาหมู่บ้าน





นายธีระศักดิ์  หมู่ที่ ๑  เรื่องเสาไฟ






นายบรรจง  หมู่ที่ ๙  เรื่องตู้ไฟจราจร






นายเฉลิมพร  หมู่ที่ ๗  เรื่องประปาหมู่บ้านชำรุด  ,การเปลี่ยนวันเวลารับเบี้ยยังชีพจากวันที่ ๕  เป็นวันที่ ๙  ของทุกเดือน ,เรื่องหอกระจายข่าว ,เรื่องตู้ไฟจราจร ,เรื่องประปา SML  นายบุญเลิศ  เรื่องซ่อมศูนย์พัฒนาเด็กเล็ก



         นายประดิษฐ์  เรื่องยุงลาย  มลภาวะ  ประปาหมู่บ้าน




นายสากล  เรื่องโครงการที่กำลังดำเนินการ





ต่อไปขอเชิญท่านนายก อบต. ชี้แจง
นายสุเมธ  หลุ่ยจิ๋ว
ชี้แจง  เรื่องหมู่ที่ ๔  เรื่องประปาหมู่บ้าน  เขามีกรรมการของแต่ละลูก  เมื่อมีปัญหาคณะกรรมการต้องดำเนินการ  เดี๋ยวให้ปลัดดำเนินการเรื่องประชุม  การฝากเงินก็ฝากในรูปคณะกรรมการ  มีการรายงาน  การรับการจ่ายของแต่ละเดือน  ตอนนี้ก็มีของหมู่ที่ ๓  ส่งรายงานทุกเดือน  เรื่องยุงลายถ้ามีไข้เลือดออก  ทางโรงพยาบาลจะโทรมา  อบต. จะให้เจ้าหน้าที่ออกไปพ่นหมอกควันทันที  ถ้าจะให้พ่นป้องกันทั้งตำบลทำยาก  พื้นที่กว้าง  อีกอย่างพนักงานก็ไม่เพียงพอ  เรื่องมลพิษของหมู่บ้าน  เรื่องการบรรทุกไม้ยาง  รถสิบล้อ  ถ้าบรรทุกให้แต่ละพื้นที่ทักท้วงกันบ้าง  ถ้าเราไม่ให้วิ่งเลยก็ไม่ได้  เรื่องมลภาวะบอกให้วิ่งช้าๆ หน่อย  กรรมการถ้าหมดวาระเดี๋ยวจะให้ปลัดนัดประชุม       หมู่ที่ ๑  เรื่องเสาไฟฟ้าบ้านนายสมเกียรติ  อบต. ทำหนังสือส่งไฟฟ้าแล้ว  ไฟฟ้ามีงบประมาณ  บางที่การไฟฟ้าอาจเข้าแผนฯ ไว้ก่อน  ต้องชี้แจงชาวบ้านด้วย  เรื่องถนนบ้านนายทวี  เรื่องถมดินจริงๆ น่าจะบอกตอนที่ผู้รับจ้างกำลังดำเนินการ  


หมู่ที่ ๙  การเบิกตู้ไฟจราจร  เป็นปัญหาตลอด  ท่านจะทำกันแบบไหน  ถ้าชำรุดให้ผู้มายืมรับผิดชอบ  ถ้าก่อนมาเอาตู้ไฟจราจรให้โทรหาผม  ผมจะแจ้งช่างไฟให้ตรวจสอบ  คนที่มาเอาตู้ไฟจราจรน่าจะเป็นสมาชิก อบต.  เรื่องการถมดินหน้าศูนย์พัฒนาเด็กเล็ก  เดี๋ยวผมให้ช่างลงไปตรวจสอบ






หมู่ที่ ๗  เรื่องประปาชำรุด  แจ้งผู้รับจ้างไปแล้ว  เรื่องการเปลี่ยนเวลารับเงินเบี้ยยังชีพผู้สูงอายุ  เดี๋ยวผมจะแจ้งเจ้าหน้าที่ที่รับผิดชอบดำเนินการ  เรื่องหอกระจายข่าว  ๖  จุด  อบต. ขายแบบแล้ว  ไม่มีคนมาซื้อแบบ  ผมได้ติงช่างไปแล้ว  ช่างต้องรับผิดชอบ  ตอนนี้ประกาศเป็นครั้งที่ ๒  






หมู่ที่ ๕  โครงการภายในตำบล  ตอนนี้หมู่ที่ ๑  กำลังขายแบบโครงการปรับปรุงศูนย์โอท๊อป  ,ถนน คสล. บ้านนายทวี  ๕๐  เมตร  เสร็จแล้ว  หมู่ที่ ๒  กำลังประกาศสอบราคา  สรุปที่ประกาศสอบราคาจ้างตอนนี้ก็มี หมู่ที่ ๑  ,หมู่ที่ ๓ ,หมู่ที่ ๔ ,หมู่ที่ ๕ ,หมู่ที่ ๖ ,หมู่ที่ ๗ ,หมู่ที่ ๘ ,หมู่ที่ ๑๑  ที่ยังไม่ประกาศสอบราคาจ้างมี  ๓  หมู่บ้านคือ  หมู่ที่ ๒  หมู่ที่ ๙  และหมู่ที่ ๑๒  และโครงการก่อสร้างประปา SML  ของหมู่ที่ ๗  เมื่อก่อสร้างเสร็จแล้วให้ทำหนังสือถึงสมาชิกผู้ใช้น้ำเพื่อเลือกคณะกรรมการบริหาร  คณะกรรมการทำได้ดีที่สุด  หมู่บ้านไหนมีระบบประปาให้เลือกคณะกรรมการดูแล
นายประเสริฐ  ศรีเทพ
ครับท่านนายก อบต. ก็ได้ชี้แจงตามที่สมาชิก อบต. ได้อภิปรายไปแล้ว  สำหรับการประชุมสภาในวันนี้   ผมขอขอบคุณสมาชิก อบต. ทุกท่านที่เข้าร่วมประชุมโดยพร้อมเพรียงกัน  ผมขอปิดประชุม


ปิดประชุมเวลา  ๑๓.๔๐  น.
ลงชื่อ


ผู้ตรวจรายงานการประชุม
  ลงชื่อ
    
             ผู้บันทึกรายงานการประชุม
                    นายประเสริฐ  ศรีเทพ
  
                                  นางสุขิตา   ศรีสุวรรณ
      ประธานสภาองค์การบริหารส่วนตำบลท่ายาง
          เลขานุการสภาองค์การบริหารส่วนตำบลท่ายาง




ลงชื่อ


ผู้ตรวจรายงานการประชุม




       นายสุพจน์   ชูขันธ์




ลงชื่อ


ผู้ตรวจรายงานการประชุม




       นายเฉลิมพร  พุดซ้อน




ลงชื่อ


ผู้ตรวจรายงานการประชุม




       นายเกรียงไกร   เสือคำ
เลขานุการสภาฯ 









































เจ้าหน้าที่วิเคราะห์ฯ





ส.อบต. หมู่ที่ ๑๑





ส.อบต. หมู่ที่ ๔





ประธานสภาฯ  





นายก อบต. ท่ายาง





ส.อบต. หมู่ที่ ๕





เลขานุการสภาฯ 





ส.อบต. หมู่ที่ ๔





ประธานสภาฯ  





เจ้าหน้าที่วิเคราะห์ฯ





เจ้าหน้าที่วิเคราะห์ฯ





นายก อบต. ท่ายาง





ประธานสภาฯ  





นายก อบต. ท่ายาง





ประธานสภาฯ  





ประธานสภาฯ  





ประธานสภาฯ  





เจ้าหน้าที่วิเคราะห์ฯ





ประธานสภาฯ  





ประธานสภาฯ  





เจ้าหน้าที่วิเคราะห์ฯ





ส.อบต. หมู่ที่ ๗





ส.อบต. หมู่ที่ ๑๐





ส.อบต. หมู่ที่ ๙





ส.อบต. หมู่ที่ ๑๑





ส.อบต. หมู่ที่ ๕





เจ้าหน้าที่วิเคราะห์ฯ





ประธานสภาฯ  





ประธานสภาฯ  





ประธานสภาฯ  





ประธานสภาฯ





ส.อบต. หมู่ที่ ๕





ประธานสภาฯ  





ส.อบต. หมู่ที่ ๔





นายก อบต. ท่ายาง








ประธานสภาฯ  





ส.อบต. หมู่ที่ ๕





ประธานสภาฯ  





ประธานสภาฯ  





นายก อบต. ท่ายาง





ประธานสภาฯ  





ส.อบต. หมู่ที่ ๙





ส.อบต. หมู่ที่ ๔





ส.อบต. หมู่ที่ ๑





ส.อบต. หมู่ที่ ๙





ประธานสภาฯ  





ส.อบต. หมู่ที่ ๙





ส.อบต. หมู่ที่ ๗





ประธานสภาฯ  





นายก อบต. ท่ายาง








